Stesen USJ 7

Stesen USJ7 ialah stesen stesen transit bersepadu yang terletak di USJ 7, Subang Jaya, Selangor. USJ 7 merupakan stesen bagi LRT Laluan Kelana Jaya dan BRT Laluan Sunway. Stesen ini dinamakan sempena USJ 7 yang terletak di sebelah timur stesen. Stesen ini dibuka apabila BRT Laluan Sunway mula berkhidmat di stesen ini pada 2 Jun 2015. Kemudian, LRT Laluan Kelana Jaya mula berkhidmat di stesen ini pada 30 Jun 2016. Stesen ini merupakan stesen pertukaran bagi BRT Laluan Sunway dengan LRT Laluan Kelana Jaya. Ciri-ciri stesen Lokasi Stesen ini terletak di atas Persiaran Kewajipan di Subang Jaya, Selangor. Terletak berdekatan stesen ini adalah USJ 1, USJ 6, Subang Light Industrial Park, pusat membeli-belah Da Men Mall dan SK Seafield. Pelan stesen Stesen ini adalah stesen bertingkat dengan tiga tingkat: aras tanah, aras legar dan aras platform LRT. Stesen ini mempunyai satu platform tengah di atas ruang legar untuk perkhidmatan Laluan Kelana Jaya dan satu platform sisi di aras yang sama dengan aras legar untuk perkhidmatan BRT Laluan Sunway. Terdapat kemudahan bagi Orang Kurang Upaya (OKU) seperti platform mesra OKU, dan lif. Selain itu, terdapat rak basikal yang boleh memuatkan sehingga 20 basikal. Perkhidmatan bas Selain daripada BRT Laluan Sunway, stesen ini juga terdapat perkhidmatan bas RapidKL laluan BET3, 770, T776 dan bas percuma Smart Selangor laluan SJ01. Galeri Rujukan Pautan luar Stesen LRT USJ7